Rekomenduojami pirmieji žingsniai prieš pasiruošiant nuotoliniam mokymui

1. Įsivertinkite kokie komunikacijos kanalai yra patys efektyviausi ir realiai veikiantys Jūsų organizacijoje (el. dienynas, el. paštas, virtuali mokymosi aplinka ar telefonas).
2. Parenkite ir išsiųskite laiškus, kad mokykla ruošiasi nuotoliniams mokymams:

mokytojams;

pagalbos mokymui specialistams;

laiške nurodykite per kurį iš pasirinktų kanalų bus pateikiama informacija, paaiškinkite, kiek kartų darbo metu darbuotojai turi prisijungti ir patikrinti informaciją. Laiške nurodykite kaip pažymėti, kad adresatai laišką perskaitė. Taip žinosite kiek darbuotojų gavo informaciją, kiek neperskaitė ir juos suplanuosite informuoti papildomai.

Laiško pavyzdys:

Tema: Dėl mokytojų darbo nuotoliniu būdu

Tekstas:

Laba diena,

Dėl karantino paskelbimo ir ugdymo proceso įprastu būdu sustabdymo, prašome Jūsų likti namuose ir dirbti, komunikuoti nuotoliniu būdu.

Norime Jus informuoti, kad pagrindinis komunikacijos kanalas tarp progimnazijos pedagoginių darbuotojų, šiuo metu, yra mokyklos elektroninis paštas.  Atkreipiame Jūsų dėmesį, kad darbo dienomis prie mokyklos el. pašto paskyros reikia prisijungti ne mažiau, kaip 2 kartus per dieną.

Perskaitę šį laišką, pažymėkite, kad su laiško turiniu susipažinote el. formoje <http://bit.ly/2U9NmR9>

1. Įpareigokite klasių auklėtojus per pasirinktą komunikacijos kanalą (tas, kuris realiai veikia Jūsų organizacijoje informuoti tėvus) ir išaiškinti bei pateikti apibendrintus duomenis įstaigos administracijai.

Apklausos tėvams pavyzdys:

<http://bit.ly/33jucwo>

Laiško klasių auklėtojams pavyzdys:

Tema: Dėl pasirengimo mokyti nuotoliniu būdu (klasių auklėtojams)

Tekstas:

Laba diena,

Prašome Jūsų iki 2020 03 18d. 15.00 val. apklausti klasės auklėtinių tėvus/rūpintojus/globėjus apie priimtiniausius būdus vaikams/ globotiniams mokytis nuotoliniu būdu.

Pagrindiniai bendravimo su mokinių tėvais/globėjais/ rūpintojais kanalai pasirenkami Jūsų nuožiūra. Svarbu, kad informacija tėvus pasiektų: el. dienynu, ar telefono žinute, ar el. laišku. Jei išvardintieji būdai nepadėjo gauti tėvų/ globėjų/ rūpintojų atsakymo, prašome tėvus apklausti telefoninio pokalbio metu ir paprašyti mokinio tėvus prisijungti, ir naudotis el. dienynu.

Sukūrėme apklausos anketą tėvams/ rūpintojams/globėjams, kurią turite šiandien nusikopijuoti (susikurti savo klasės) ir persiųsti mokinių tėvams/globėjams, rūpintojams.  Peržiūrėkite vaizdo instruktažą čia <http://bit.ly/2x3Np92>

Nuoroda apklausos kopijavimui yra čia <http://bit.ly/33jucwo>

Laiško mokinių tėvams pavyzdys

Tema: Dėl Jūsų vaiko pasiruošimo mokytis nuotoliniu būdu

Laba diena, gerb. tėveliai,

progimnazijos mokytojai ruošiasi mokyti Jūsų vaiką nuotoliniu būdu, tuo atveju, jei, atostogoms pa-sibaigus, karantinas bus pratęstas ir mokiniai negalės lankyti mokyklos.

Prašau Jūsų atsakyti į apklausos klausimus, naudojant šią nuorodą (įdėkite savo apklausos nuorodą)    iki 2020 03 18d. 14.00 valandos